Diari Oficial de la Generalitat Valenciana


Sumari del DOGV 4080, del 06-09-2001 (2001/8508)

Informació pública del projecte d'urbanització de sector 7 Monestirs. Expedient 61/1998.
----------------------------------------------------------------------------------------

### Dades del document

Número de DOGV
:   4080

Data del DOGV
:   06-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8508


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització de sector 7 Monestirs. Expedient 61/1998. [2001/M8508]
  
Mitjançant aquest edicte li faig saber que amb data 2 d'agost de 2001, l'alcalde president, en virtut de les atribucions que li confereix la legislació vigent, ha dictat la següent resolució d'Alcaldia:
  
Informació pública del projecte d'urbanització de sector 7 Monestirs. Expedient 61/1998.
  
Vist que mitjançant acord del ple de la corporació municipal, de data 29 d'abril de 1999, es va procedir a l'aprovació i adjudicació provisional del programa d'actuació integrada del sector de sòl urbanitzable Monestirs, havent-se procedit a l'aprovació definitiva d'aquest pel conseller d'Obres Públiques, Urbanisme i Transports, en data 18 de gener de 2000, avalant-se l'actuació i subscrivint-se el conveni corresponent.
  
Vist que seguint els tràmits de l'expedient es va presentar en data 27 de febrer de 2001, número de registre d'entrada 2551, projecte d'urbanització del sector esmentat; en data 13 de juliol de 2001, número de registre d'entrada 9838, projecte de construcció de pont i del conveni firmat amb Iberdrola Distribución Eléctrica, SA, i en data 25 de juliol de 2001, número de registre d'entrada 10865, projectes elèctrics comprensius de:
  
- Projecte instal·lació enllumenat públic.
  
- Projecte instal·lació línies subterrànies de mitjana tensió a 20 Kv.
  
- Projecte instal·lació línies subterrànies de baixa tensió.
  
- Projecte centre transformació C.T.1 630 KVA + reserva.
  
- Projecte centre transformació C.T.2 630 KVA + reserva.
  
- Projecte centre transformació C.T.3 250 KVA.
  
Vist que els projectes en qüestió es troben en fase de supervisió pels serveis tècnics municipals.
  
Vist que els projectes esmentats es presenten per a aprovació en compliment del compromís adquirit en el PAI.
  
Vist que les conclusions de la supervisió dels projectes per part dels serveis tècnics municipals pot efectuar-se dins del propi termini d'informació pública, establint-se, si escau, les modificacions i precisions pertinents en el tràmit d'aprovació d'aquest.
  
Atés que el tràmit del projecte d'urbanització ha de desenvolupar-se amb subjecció al que disposa l'article 53 de la Llei Reguladora de l'Activitat Urbanística de la Generalitat Valenciana, en concordança amb el que disposen els articles 52 i 46 del dit text legal.
  
A la vista de tot l'anterior resolc:
  
Primer
  
Sotmetre al tràmit d'informació pública el projecte d'urbanització de sector 7 Monestirs, mitjançant un edicte publicat en un diari d'informació general editat a la Comunitat Valenciana, i posteriorment o simultàniament, en el Diari Oficial de la Generalitat Valenciana, participant la possibilitat de formular al·legacions durant el termini de 20 dies, comptats des de la publicació de l'edicte en el Diari Oficial de la Generalitat Valenciana.
  
Segon
  
Remetre avís amb el seu contingut als titulars registrals que figuren en l'escriptura de reparcel·lació voluntària de la unitat.